Taalgebruik: Proe of smaak iets lekker?Argieffoto (Foto: RyanMcGuire, Pixabay) Die Engelse werkwoord taste is in Afrikaans proe in die sin ek proe iets, en smaak in die sin iets smaak lekker, maar die kos proe heerlik is al so ingeburger dat proe maar soms as sinoniem vir smaak toegelaat kan word, solank dit nie smaak verdring nie. Proe is ietwat meer gemoedelik en informeel. tasty smaaklik: iets het ‘n lekker smaak tasteful smaakvol (wat “elegant” of “met ‘n kunssin” beteken): Die vrou is smaakvol geklee, en haar huis is ewe smaakvol gemeubileer in good taste dit getuig/spreek van goeie smaak, dit is goeie smaak en is met goeie smaak of smaakvol aangebied. Die teenoorgestelde is smakeloos [NIE: dit is in slegte/swak smaak] Bron: Skryf Afrikaans van A tot Z Uitgewer: NB Publishers Prys: R485-00* * Prys onderhewig aan verandering